Kočevje

**Kočevje** (njemački: *Gottschee*) je grad od 8 552 i administrativni centar istoimene općine na jugu Slovenije od 16 379 stanovnika.
## Geografija
Kočevska općina leži n jugu Slovenije u pokrajini Dolenjska, ona je svojom površinom od 563,70 km² najveća slovenska općina. Duga je nekih 18, i široka 5&nbsp;km, a leži na prosječnoj nadmorskoj visini od 460 do 520 m. Sa zapada graniči sa Belom krajinom, a sa juga sa Hrvatskom, odnosno sa rijekom Kupom, koja formira granicu. Ona je jedna od prirodno najočuvanijih sredina u Sloveniji, jer čak 90 % teritorija pokrivaju šume.

Sam grad leži duž obala kraške ponornice Rinža, udaljen oko 58&nbsp;km južno od Ljubljane, 46&nbsp;km jugozapadno od Novog Mesta i 20&nbsp;km od hrvatske granice.
## Historija
Tridesetih godina 14. vijeka koruški grofovi Ortenburžani naseljuju taj kraj Nijemcima - **Gottscherima** koji su 600 godina uspjeli sačuvati svoj specifičan jezik i kulturu.
Samo mjesto se prvi put spominje 1363. u dokumentima Akvilejske patrijarhije pod imenom **Gotsch**. Negdje od 1418. naselje sa okolicom postaje feud Celjskih grofova, koji su njime vladali dok nisu izumrli, a od tada gradom i krajem kao vrhovni vladari - vladaju Habsburgovci. Od 1471 naselje ima status grada U vremenu turskih prodora, tadašnji burg su preselili na nešto sigurniju okuku Rinže i utvrdili bedemima.

Od 1641. grad i okolica postaju feud kranjskih grofova Auersperg, oni su usred mjesta izgradili svoju rezidenciju, koju je ishvalio i Valvasor. Car Leopold II je 1791. tadašnjeg kočevskog kneza, uzdigao u rang vojvode a njegov feud u vojvodstvo.

Kako je to kraški kraj sa malo plodne zemlje, stanovnici su još od srednjeg vijeka bili naučeni da dodatno zarade, kako bi preživjeli, pa su se bavili koječime, od izrade - drvenih predmeta koje bi putujući po bogatijim krajevima prodavali ili ambulantne trgovine (krošnjarstvom). Kako su i sami carevi znali za njihov jad, Fridrih III dodijelio im je 1492. pravo da se mogu po čitavoj carevini slobodno kretati i trgovati sitnom robom. Odtad su Kočevci postali poznati kao trgovci - kramari.

Kad je na početku Drugog svjetskog rata Kočevje sa okolicom postalo dio talijanske okupacione zone, velik dio kočevskih Nijemaca znanih kao Gottscheri, odlučio se preseliti u Štajersku, pa se tako tokom zime 1941. / 1942. odselilo 11 509 osoba iz 176 naselja. Oni su na kraju rata ispali ljudi bez domovine, jer su im nove vlasti u njihovom starom kraju zabranile povratak (a nisu ih htjeli ni u novom kraju), pa se najveći dio njih iselio u Zapadnu Njemačku.

Kočevje je tokom rata bilo čvrsta baza slovenskih partizana i mjesto gdje se u jesen 1943. održao Kočevski zbor, na kom se okupilo 572 neposredno izabranih i 78 delegiranih predstavnika Osvobodilne fronte.

## Znamenitosti
Kočevje je danas najpoznatije po Kočevskom Rogu mjestu - bleiburškog masakra, gdje je od maja do juna pobijeno i pobacano u kraške jame, nekoliko hiljada pripadnika osovinskih snaga, koje su se tek 15. maja predale jedinicama JA kod Bleiburga. Zarobljenici su klasificirani u tri kategorije A, B i C (ova posljednja značila je strijeljanje) dok su onima označenima kategorijama A i B sudili vojni sudovi, ali je najveći dio njih pušten na slobodu nakon odluke AVNOJ-a o općoj amnestiji 3. augusta 1945.
Impresivna je i kamena neoromanička župna crkva sv. Jerneja (Bartolomej) podignuta 1900. po nacrtima bečkog arhitekta Friedricha von Schmidta. Pored tog atrakcije su umjetno jezero, nastalo nakon napuštanja rudnika i ruševine utvrde Fridrihštajn iz 15. vijeka.
## Privreda
Kočevje je danas industrijski gradić u kom se proizvodi tekstil, kemikalije i drvna građa.
## Poznati sugrađani
* Bert Sotlar (1921. - 1992.) filmski i teatarski glumac
## Reference

## Vanjske veze

* Službene stranice grada